paragraph_text: Koalicija je bila nastavak Hrvatskog bloka iz 1921., iz kojega je izišla Radićeva Hrvatska seljačka stranka, napustivši 1925. svoje republikanstvo i federalizam te priznajući beogradski monarhijski i protuhrvatski režim. Hrvatski blok je nastavio političku borbu za hrvatska nacionalna prava i demokratski poredak, temeljen na federalističkom ustrojstvu.